nl en af af en en af nl af nl nl de en en en en nl nl nl en nl af af af af af ca en en en en en en en en fa en en en en en en en en
Moet huise nog uitgedeel word? – Nuusperspektief
Nuusbrief van die Sentrum vir Publieke Getuienis
Gesprek oor die toekoms van die nuwe stad, die Paarl
Subscribe to Blog via Email
Enter your email address to subscribe to this blog and receive notifications of new posts by email.
Join 1 other subscriber
Moet huise nog uitgedeel word?
Moet huise nog uitgedeel word?
Die haglike omstandighede waaronder miljoene van ons mede-landgenote woon, behoort ons almal aan die hart te gryp, maar hoe gemaak met die konkrete aanspreek van hierdie uitdaging?  Ons het al voorheen gepraat oor Christus se opdragte in Matteus 25. Ons behoort hulle in die gevangenis te besoek, kos, water en klere uit te deel, maar ook vreemdelinge te huisves.
Behuising is wêreldwyd ’n uitdaging.  Suid-Afrika het egter ’n eie geskiedenis en konteks wat ten spyte van projekte deur die regering, ons steeds in die moeilikheid laat.  Ons moet onthou dat ’n huis meer is as jou beskerming teen die elemente. Dit is veronderstel om ’n tuiste te wees waar jou siel gevoed en gevorm word.
Kom ons praat padlangs. Ek is onseker oor die regering se beleid wat huise gratis aan mense uitdeel. Moet my nie verkeerd verstaan nie, ek bedoel geensins dat hulle wat in nood is, nie dringend gehelp moet word nie.  Persoonlik meen ek egter dat ’n beleid wat mense toegang gee tot gedienste erwe, kapitaal en vaardighede om ’n eie huis te bou, veel beter sou gewees het. ’n Klein verband  (R500 pm) sou aan die regering ook miljoene meer in die sak gelaat het om meer mense te help. Ons het egter vinnige oplossings gesoek wat nie noodwendig oral ware eienaarskap en trots in die hand gewerk het nie. Daarom sien ons dat soveel van die huise wat verniet uitgedeel is,  reeds vir ’n appel en en ’n ei van die hand gesit is. Die aanvanklike eienaars is dan terug waar hul was. In haglike omstandighede. Die vraag is of mense so maklik hul huis sou verkoop het as hulle dit self gebou het en ’n geringe prys daarvoor betaal het. Boonop sou dit heelwat van die vrae oor die ellelange waglyste en wie nou huise moet kry en wie nie, beantwoord.
Dit kan ook `n goeie idee wees om vir al ons kinders in lewensoriëntering op skool te leer hoe om ’n huis te bou.
Kortom, die behuisingskrisis in Suid-Afrika vra veel meer kreatiewe oplossings en `n aanpasbare beleid as wat ons tans sien. Die regering werk hoofsaaklik met groot tenders wat reuse, identiteitslose woonbuurte skep. Die grond daarvoor raak veral in stede al minder. Ons sal moet werk aan vennootskappe tussen die staat, besighede en selfs kerke waar ook kleiner veilige sosiale eenhede en tuistes geskep kan word.
My eenvoudige pleidooi is dus: Moet nie aan mense huise gee nie, maar gee aan mense ware, billike geleenthede om self ’n huis te bekom. Gee aan mense die vaardighede en ruimte om met hul eie kreatiwiteit ’n  tuiste te skep. Dit is deel van ons ware menswees. Moenie vir die staat wag om dit alleen te doen nie. Dit is ons elkeen se verantwoordelikheid om saam hieroor te droom en wakker te lê.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Posted on September 6, 2017Author Danelle JordaanCategories Godsdiens Aktueel
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Previous Previous post: The Future of Religion
Proudly powered by WordPress